Espoon Leppävaarassa nähtiin tiistain ja keskiviikon välisenä yönä mittava poliisioperaatio.

Rummunlyöjänkadulla oli kello yhden aikaan useita suojaliivein ja asein varustautuneita poliisin partioita.

Tapauksen tutkinnanjohtaja Jorma Jokianttila Länsi-Uudenmaan poliisista vahvistaa asian Ilta-Sanomille. Hän kertoo, että tapauksen selvittely on vielä kesken.

– Asiaa selvitellään vielä tarkemmin. Poliisioperaatio on ollut, hän sanoo.

Aamulla töihin tulleen Jokianttilan mukaan operaatiossa oli kyse ilmeisesti ampumisesta. Hän ei vielä tarkenna, kuka on ampunut ja millä.

– Ilmeisesti ampuma-asetta on käytetty, hän sanoo.

Ilta-Sanomat kertoo tapauksesta lisää iltapäivän aikana.